गांव हो या शहर विकास का प्रतीक होती हैं सड़कें
सड़केंविकास का प्रतीक हैं। किसी भी गांव, टोला या मुहल्ला में यदि सड़क हो, तो वहां के लोगों का क्या हाल होगा, इसका अंदाजा लगाना मुश्किल नहीं है। इसलिए, हमारी सरकार चाहती है कि हर गांव, टोला, मुहल्ला, शहर से कितना भी दूर क्यों हो, वहांं सड़क, बिजली, हॉस्पिटल, किसानों को सिंचाई की सुविधा और स्कूल हो। यह बात सांसद रामटहल चौधरी ने कही। वे मंगलवार को विधायक नवीन जायसवाल के साथ बाजपुर में आरईओ द्वारा लगभग तीन करोड़ रुपए की लागत से बनने वाली सड़क का शिलान्यास करने के बाद कार्यक्रम को संबोधित कर रहे थे। नवीन जायसवाल ने कहा कि इस सड़क के बन जाने से क्षेत्र के लोगों को शहर से दूरी कम हो जाएगी। सड़क बनने से कई छोटे गांव एक -दूसरे के करीब हो जाएंगे। जिससे इन गांवों तक विकास की रोशनी पहुंच सकेगी।
उपस्थित महिलाओं से जायसवाल ने कहा कि अब वो दिन दूर नहीं जब महिलाएं अपने घर की भागीदारी में बड़ी भूमिका निभाएंगी। इसके लिए सरकार व्यवस्था कर रही है। कार्यक्रम में राहुल कुमार, महावीर साहू, महेश्वरनंद पाठक, रहमान अंसारी, अमृत महतो, जेम्स बोन खलखो, राजेश सिंह, अजय तिवारी, कुशल उरांव, विनीता तिर्की, ललिता देवी, चंपा देवी, रेखा देवी, भुगलू उरांव, बासुदेव महतो, कलाम,आमुश लकड़ा, लुकेश उरांव आदि उपस्थित थे।
सड़क का शिलान्यास करते सांसद रामटहल चौधरी नवीन जायसवाल।
hin_Deva hin_Deva hin_Deva awa_Deva